### 20.    Beslutning om frigivelse af rådighedsbeløb til kystsikring på Sejerø i 2018

**Åbent**

Sagsnr.: 326-2017-43485       J.nr.: 04.18.00           Dokumentnr.:
326-2017-324192

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 4,5 mio. kr. til kystsikring på Sejerø. Der søges om
frigivelse af i alt 0,5 mio. kr. til rådgivningsydelser i forbindelse med udbud
af entreprenørydelserne i forbindelse med kystsikring på Sejerø.

**Indstillinger**

Direktøren indstiller, at der frigives en anlægsbevilling på
i alt 0,5 mio. kr. finansieret af rådighedsbeløbet i 2018 til kystsikring på
Sejerø.

**Behandling**

Teknik- og Miljøudvalget, Økonomiudvalget og
Kommunalbestyrelsen.

**Sagsfremstilling**

På Budget 2016 blev der afsat en anlægsramme på i alt
750.000 kr. til kystsikring på Sejerø (jf. Budgetaftalen for Budget 2016-2019).

I forbindelse med dette projekt blev der lavet en detaljeret
gennemgang af de truede kyststrækninger på Sejerø, og kommunens rådgiver har på
den baggrund anbefalet, at der ses på yderligere kystsikring med henblik på at
sikre andre dele af vejanlægget på sydkysten. I en samlet rapport anbefaler
rådgiveren, at der udføres kystsikring på i alt 11 strækninger - 9 strækninger
(cirka 800 m) langs [adresse] og 2 strækninger (cirka 210 m) langs [adresse].

Der er derfor på investeringsoversigten for 2018 afsat et
rådighedsbeløb på i alt 4,5 mio. kr. til gennemførelse af den foreslåede
kystsikring på Sejerø.

De strækninger, der forventes forstærket via kystsikring vil
kunne ses i Bilag 1

Administrationen har søgt Kystdirektoratet om tilladelse til
at gennemføre kystsikringsprojektet. Når projektet er godkendt skal
entreprenøropgaverne udbydes, og det foreslås, at der nu frigives et
rådighedsbeløb på 0,5 mio. kr. til rådgivningsydelser i forbindelse med dette.

Det forventes, at selve kystsikringen vil kunne udføres i
maj/juni 2018 med forbehold for Kystdirektoratets forstående indførelse af et
nyt administrationsgrundlag og den mulige forsinkelse, dette måtte kunne
medføre.

Det skal bemærkes, at der inden for anlægsbevillingen på de
750.000 kr. (fra Budget 2016) lige nu udføres kystsikring på nogle af de mest
truede lokaliteter.

I relation til det samlede kystsikringsprojekt på 4,5 mio.
kr. vil der være en afledt driftsudgift på 50.000 kr. årligt.

I forbindelse med behandlingen af Budget 2019 vil der blive
fremlagt forslag om, at der fra 2019 afsættes et driftsbudget på 50.000 kr.
årligt til løbende reparation og vedligehold af kystsikringen.

**Økonomiske konsekvenser**

Der er afsat et rådighedsbeløb på i alt 4,5 mio. kr. i 2018
til kystsikring på Sejerø. Der gives en anlægsbevilling på 0,5 mio. kr. til
færdiggørelse til rådgivningsydelser i forbindelse med udarbejdelse af
udbudsmateriale. Økonomichefen bemærker, at restrådighedsbeløbet herefter udgør
4,0 mio. kr.

**Teknik- og Miljøudvalgets møde
den 30. november 2017:**

Anbefales.

**Økonomiudvalgets møde den 13.
december 2017:**

Anbefales.

**Bilag**

|  |  |
| --- | --- |
| Bilag 1 - Oversigtskort over kystsikring på Sejerø | 326-2017-332861 |